ПРОТОКОЛ № 36
от заседанието на Комисия по правни въпроси 
на Висшия съдебен съвет, проведено на 01 декември 2015 г.

Днес, 01 декември 2015 г., вторник от 11.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА – отсъства

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-  Предложение от министъра на финансите и министъра на правосъдието за сформиране на междуведомствена работна група, която да извърши преценка за необходимостта от изменения и допълнения в размерите на действащите съдебни такси.

- Писмо от председателя на Районен съд гр. Благоевград относно прилагане на Единната методика за приложението на принципа на случайното разпределение на делата в районните, окръжните, административните, военните, апелативните и специализираните съдилища, за становище.

- Доклад на Временната комисия за обсъждане на Законопроект за изменение и допълнение на Конституцията на Република България към        43 – то Народно събрание и допълнителен материал към него.

- Решение на Комисия „Съдебна администрация“ по пр. № 49/25.11.2015 г., т. 12 относно размера на основното месечно трудово възнаграждение на съдебен служител назначен на длъжност „главен експерт по сигурността на информацията“, считано от 21.07.2015 г., за становище.

- Писмо от заместник – председателя на Софийски градски съд относно съдебните преводачи за съдебния район на Софийски градски съд.

- Писмо от председателите на окръжни съдилища, относно възнаграждението на съдебните заседатели.

- Писмо от Пламен Проданов – следовател в Окръжния следствен отдел в Окръжна прокуратура гр. Велико Търново относно увеличение на трудовото му възнаграждение.

- Решение на Комисия „Публична комуникация“ по пр. № 40/17.11.2015г. т. 17 относно доклад от Зорница Златева – гл. експерт „Връзки с обществеността“ относно Анализ на ефективността на Комуникационната политика на ВСС и на напредъка в изпълнение на Плана за действие за изпълнение на Комуникационната политика на ВСС през първото полугодие на 2015 г. – в изпълнение на т. 10 от Годишната програма за 2015 г. на Комисия „Публична комуникация“.

- Копие от допълнителен трудов договор сключен между Иван Ранчев – съдия в Апелативен съд гр. Пловдив и Пловдивски университет „Паисий Хилендарски“

Д Н Е В Е Н   Р Е Д:

1. ОТНОСНО: Писмо от Министерство на правосъдието относно проект на Постановление на Министерски съвет за приемане на Правилник за прилагане на Закона за защита на лица, застрашени във връзка с наказателно производство, за съгласуване. /отложена точка от заседание проведено на 16.11.2015 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Констатира, че в предоставения с решение на Комисията по пр. № 35/16.11.2015 т.2 срок не са постъпили предложения от членовете на Висшия съдебен съвет.
1.2. Предлага на Висшия съдебен съвет да СЪГЛАСУВА Проекта на  Правилник за прилагане на Закона за защита на лица, застрашени във връзка с наказателно производство.
1.3. Внася за разглеждане на заседание на Висшия съдебен съвет насрочено на 10.12.2015 г.

2. ОТНОСНО: Обобщение на постъпилите становища от органите на съдебната власт относно предложените изменения и допълнения в Наредбата за единните държавни изисквания за придобиване на висше образование по специалност „право“ и професионална квалификация „юрист“.

КОМИСИЯТА ПО ПРАВНИ ВЪПРОСИ
Р Е Ш И:

2.1. Изпраща постъпилите становища от органите на съдебната власт с предложените изменения и допълнения в Наредбата за единните държавни изисквания за придобиване на висше образование по специалност „право“ и професионална квалификация „юрист“ в резултат от проведеното разгласяване и дебат, ведно с изготвеното обобщение, на Министерство на правосъдието.

3. ОТНОСНО: Писмо от Министерство на правосъдието относно Проект на Правила за използване на техническите средства за явно видеонаблюдение от системата за сигурност в обектите на съдебната власт и ред за достъп по информационен фонд „Видеонаблюдение“ /Правилата/.

                                КОМИСИЯТА ПО ПРАВНИ ВЪПРОСИ
Р Е Ш И:

3.1. Възлага на директора на дирекция „Правна“ да създаде организация с оглед сравнение на предоставения Проект на Правила със забележките, направени в заседанието на Висшия съдебен съвет по протокол № 24 от 12.06.2014 г. т. 90 и да изготви заключение за следващото заседание. 

4. ОТНОСНО: Подписка на вещите лица към жалби за неизплатени хонорари на изработените, предадените и приетите експертизи от всички поделения в системата на МВР.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Изпраща Подписката на вещите лица за присъединяване към жалбата, изпратена на г-жа Павлина Панова с решение на Комисията по протокол № 31 от 19.10.2015 г. т. 3, във връзка с твърдяна противоречива практика при изплащането възнагражденията на вещите лица. 

5. ОТНОСНО: Законопроект за изменение и допълнение на Административнопроцесуалния кодекс, № 554-01-167 внесен на 20.10.2015 г. за разглеждане от Правната комисия на 43 – то Народно събрание.

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на г-жа Светла Петкова и на г-жа Юлия Ковачева, след запознаване да изразят становище по предложения Законопроект.

6. ОТНОСНО: Писмо от председателя на Върховния касационен съд относно Доклад за прилагането на закона и за дейността на съдилищата през 2014 г.

КОМИСИЯТА ПО ПРАВНИ ВЪПРОСИ
Р Е Ш И:

6.1.  Възлага на г-жа Юлиана Колева - председател на КПВ за следващото заседание на комисията да изготви проект на становище по Доклада за прилагането на закона и за дейността на съдилищата през 2014г., предоставен от председателя на Върховния касационен съд.

7. ОТНОСНО: Възстановяване на двойно внесена сума, съгласно писмо с вх. № 07-01-370/09.11.2015 г. на Националната агенция за приходите.

КОМИСИЯТА ПО ПРАВНИ ВЪПРОСИ
Р Е Ш И:

7.1. Сумата в размер на 300 лв., представлява глоба наложена с НП   № 7861/29.12.2008 г. на РУ на МВР – Благоевград, следва да се възстанови на НАП, като неправилно платена по сметка на Висшия съдебен съвет.
7.2. Решението да се изпрати на дирекция „Финанси и бюджет“ за изпълнение.
8. ОТНОСНО: Покана за участие с проектни предложения в Процедура BG05SFOP001-3.001 за директно предоставяне на безвъзмездна финансова помощ по Оперативна програма „Добро управление“.

КОМИСИЯТА ПО ПРАВНИ ВЪПРОСИ
Р Е Ш И:

8.1. Предоставя на членовете на комисията поканата за участие с проектни предложения в Процедура BG05SFOP001-3.001 за директно предоставяне на безвъзмездна финансова помощ по Оперативна програма „Добро управление“, за сведение.
 
9. ОТНОСНО: Решение на Комисия „Бюджет и финанси“ по пр. 51/18.11.2015г. относно писмо на Главния секретар за получено предложение от „De facto legal” за сътрудничество с ВСС, с цел популяризиране дейността на съвета, включително и дейността на комисиите на ВСС.

КОМИСИЯТА ПО ПРАВНИ ВЪПРОСИ
Р Е Ш И:

9.1. Предоставя на членовете на комисията решението на Комисия „Бюджет и финанси“ по пр. 51/18.11.2015г. относно писмо на Главния секретар за получено предложение от „De facto legal” за сътрудничество с ВСС, с цел популяризиране дейността на съвета, включително и дейността на комисиите на ВСС, за запознаване.

10. ОТНОСНО: Определяне на представител от КПВ за участие в среща с екип на Европейската комисия, в рамките на експертна мисия по Механизма за сътрудничество и оценка.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение предложението за участие в среща с екип на Европейската комисия, в рамките на експертна мисия по Механизма за сътрудничество и оценка.

11. ОТНОСНО: Теми за разговор за срещата с представители на Европейската комисия по Механизма за сътрудничество и оценка, която ще се проведе на 02.12.2015 г.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение темите за разговор за срещата с представители на Европейската комисия по Механизма за сътрудничество и оценка, която ще се проведе на 02.12.2015 г.

ДОПЪЛНИТЕЛНИ ТОЧКИ :

12. ОТНОСНО: Предложение от министъра на финансите и министъра на правосъдието за сформиране на междуведомствена работна група, която да извърши преценка за необходимостта от изменения и допълнения в размерите на действащите съдебни такси.

КОМИСИЯТА ПО ПРАВНИ ВЪПРОСИ
Р Е Ш И:

12.1. С решение на Висшия съдебен съвет по протокол № 13 от 19.03.2015 г., т. 12 са определени г-жа Незабравка Стоева и   г-жа Мария Кузманова – членове на Висшия съдебен съвет за представители в Работна група към Министерство на правосъдието за преглед и изготвяне на предложения за промени в:
- Тарифата за държавните такси, които се събират от съдилищата по Гражданския процесуален кодекс (ГПК);
- Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерство на правосъдието.
12.2. Във връзка с изложението по т. 12.1., КПВ предлага на Висшия съдебен съвет да ОПРЕДЕЛИ г-жа Незабравка Стоева и г-жа Галина Карагьозова за участие в междуведомствената работна група.
12.3. Внася предложението за разглеждане на заседание на Висшия съдебен съвет насрочено на 03.12.2015 г. 
13. ОТНОСНО: Писмо от председателя на Районен съд гр. Благоевград относно прилагане на Единната методика за приложението на принципа на случайното разпределение на делата в районните, окръжните, административните, военните, апелативните и специализираните съдилища, за становище.
КОМИСИЯТА ПО ПРАВНИ ВЪПРОСИ
Р Е Ш И:

13.1. Възлага на г-жа Незабравка Стоева проучи поставените въпроси в писмото от председателя на Районен съд гр. Благоевград.
13.2. Изпраща писмото от председателя на Районен съд гр. Благоевград на Инспектората към ВСС за становище, във връзка твърденията за противоречива практика на инспекторите.
13.3. Предлага да се проведе съвместно заседание с Комисията по предотвратяване и установяване на конфликт на интереси и взаимодействие с ИВСС, както и Инспектората към ВСС.

14. ОТНОСНО: Доклад на Временната комисия за обсъждане на Законопроект за изменение и допълнение на Конституцията на Република България към 43 – то Народно събрание и допълнителен материал към него.

КОМИСИЯТА ПО ПРАВНИ ВЪПРОСИ
Р Е Ш И:
14.1. Приема за сведение доклада на Временната комисия за обсъждане на Законопроекта за изменение и допълнение на Конституцията на Република България към 43 – то Народно събрание и допълнителния материал към него.

15. ОТНОСНО: Решение на Комисия „Съдебна администрация“ по пр. № 49/25.11.2015 г., т. 12 относно размера на основното месечно трудово възнаграждение на съдебен служител назначен на длъжност „главен експерт по сигурността на информацията“, считано от 21.07.2015 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

15.1. Възлага на директора на дирекция „Правна“ да изготви доклад по поставения въпрос за следващо заседание.

16. ОТНОСНО: Писмо от заместник – председателя на Софийски градски съд относно съдебните преводачи за съдебния район на Софийски градски съд.

КОМИСИЯТА ПО ПРАВНИ ВЪПРОСИ
Р Е Ш И:

16.1. Да се поканят председателят на Софийски градски съд и неговите заместници заедно с членовете на Комисия „Бюджет и финанси“ за следващото заседание на Комисията /07.12.2015 г./ от 15:00 часа в сградата на Висшия съдебен съвет, за обсъждане на въпроса.

17. ОТНОСНО: Писмо от председателите на окръжни съдилища, относно възнаграждението на съдебните заседатели.

КОМИСИЯТА ПО ПРАВНИ ВЪПРОСИ
Р Е Ш И:

17.1. Да се изпрати писмо до Министерство на правосъдието, с копие до председателите на окръжни съдилища, че поставяме отново на вниманието на министъра на правосъдието проблема за съществуването на Наредба, която да урежда статута и възнагражденията на съдебните заседатели. Надяваме се, че с предстоящите промени в Закона за съдебната власт правомощието за издаване на Наредба ще бъде възложено на Висшия съдебен съвет, но дотогава този въпрос трябва да бъде уреден по стария ред. Поради тази причина предлагаме на министъра на правосъдието да упражни правомощията си и да издаде Наредба на мястото на отменената.
17.2. Да се изпрати решението и копие от писмото на министъра на правосъдието.
17.3. Да се изпрати решението на председателите на окръжни съдилища. 

18. ОТНОСНО: Писмо от Пламен Проданов – следовател в Окръжния следствен отдел в Окръжна прокуратура гр. Велико Търново относно увеличение на трудовото му възнаграждение.

КОМИСИЯТА ПО ПРАВНИ ВЪПРОСИ
Р Е Ш И:

18.1. Наложеното дисциплинарно наказание не е основание за отказ от увеличение на трудовото възнаграждение. Определеното с решение на Висшия съдебен съвет увеличение на трудовите възнаграждения в % не е ДМС и касае всички магистрати и съдебни служители, работещи в съдебната система.

19. ОТНОСНО: Решение на Комисия „Публична комуникация“ по пр. № 40/17.11.2015г. т. 17 относно доклад от Зорница Златева – гл. експерт „Връзки с обществеността“ относно Анализ на ефективността на Комуникационната политика на ВСС и на напредъка в изпълнение на Плана за действие за изпълнение на Комуникационната политика на ВСС през първото полугодие на 2015 г. – в изпълнение на т. 10 от Годишната програма за 2015 г. на Комисия „Публична комуникация“.

КОМИСИЯТА ПО ПРАВНИ ВЪПРОСИ
Р Е Ш И:

19.1.  Приема за сведение решението на Комисия „Публична комуникация“ по пр. № 40/17.11.2015г. т. 17.

20. ОТНОСНО: Копие от допълнителен трудов договор сключен между Иван Ранчев – съдия в Апелативен съд гр. Пловдив и Пловдивски университет „Паисий Хилендарски“.

КОМИСИЯТА ПО ПРАВНИ ВЪПРОСИ
Р Е Ш И:

20.1. Приема за сведение допълнителния трудов договор сключен между Иван Ранчев – съдия в Апелативен съд гр. Пловдив и Пловдивски университет „Паисий Хилендарски“.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА